Ķoņi
Ķoņi ir ciems Valmieras novada Ķoņu pagastā, pagasta centrs. Izvietojušies pagasta vidusdaļā Ķoņu kalnā pie autoceļa P17 46 km no novada centra Valmieras un 154 km no Rīgas. Apdzīvotā vieta izveidojusies ap bijušās Ķoņu (Königshof) muižas centru. Muiža dibināta 1561. gadā zemnieku ciema Nouwenkull vietā. No 1599. gada muiža piederējusi Hansam Kēningam, no kā arī cēlies muižas un ciema nosaukums. Ķoņu tautas nams, bibliotēka un pagasta pārvalde izvietota bijušajā Zirgu pasta stacijā 2 km uz dienvidiem no Ķoņu centra. Ķoņu muiža ir vietējas nozīmes kultūrvēstures piemineklis.